钦定古今图书集成/明伦汇编/氏族典/第497卷 > 《四川总志》 > 邓惟恭
## 钦定古今图书集成/明伦汇编/氏族典/第497卷 > 《四川总志》 > 邓惟恭

按《唐书刘元佐传》：元佐，滑州匡城人。建中初，充宋亳
颍节度使，为假子乐士朝鸩死，众起元佐子士宁为
留后，士宁忍暴其下，厌苦不服。大将李万荣者，与元
佐同里，相善，宽厚得士心。士宁忌之，夺其兵，使摄州
事。尝引众二万畋城南未还，万荣晨入府，召所留亲
兵告曰：“‘天子有诏召大夫，俾我代节度’。士皆拜。于是”
分兵闭诸门，使告士宁，士宁出奔。诏拜万荣兵马留
后，进节度使。会万荣病甚，以兵属邓惟恭。惟恭者，与
万荣同里闬，而署万荣子迺为司马。万荣死，惟恭执
迺送京师，杖死京兆府，以董晋代之。